**Laškargah** eli **Laškar Gah** on Helmandin maakunnan pääkaupunki Lounais-Afganistanissa. Kaupunki sijaitsee Helmandjoen varrella lähellä Helmandin ja Arghandabjoen yhtymäkohtaa. Lähellä sijaitsevat historiallisen Bostin rauniot ja nykymuotoinen kaupunki on saanut alkunsa vuonna 1946. Afganistanin tilastokeskus (CSO) arvioi vuonna 2015 sen asukasluvuksi 43 600, kun taas Yhdistyneiden kansakuntien arvio kaupungin väkiluvuksi oli 230 000–276 000.

Maantiede
---------

Helmandjoen varren taloja.
Lašgargah sijaitsee Afganistanin lounaisosassa Helmandin maakunnassa lähellä Helmandjoen ja Arghandabin yhtymäkohtaa. Kaupunki on rakennettu jokiterassille Helmandin vasemmalle rannalle. Kaupunki on rakennettu suhteellisen hiljattain. Keskusta koostuu Afganistanin kaupungeille epätyypillisesti kahdesta nelikulmaisesta alueesta, joiden sivussa on neljännesympyrä. Julkiset rakennukset sijaitsevat lähellä joen rantaa. Niiden ympärillä on asuinaluetta, joka koostuu sekaisin rakennetuista omakotitaloista, rivitaloista ja kerrostaloista avonaisin pihoin ennemminkin amerikkalaiseen, kuin afganistanilaiseen tyyliin. Osa pihoista on kuitenkin sittemmin ympäröity aidoin tai muurein.

Ilmasto
-------

Laškargahin ilmasto on kesäisin kuuma, kuiva ja selkeä. Talvisin on kylmää, kuivaa ja enimmäkseen selkeää. Lämpötila vaihtelee vuoden aikana 1 °C – 42 °C:n välillä ja laskee harvoin alle -4 °C:n tai on yli 45 °C:n. Kuumakausi kestää kesällä noin neljä kuukautta ja alkaa toukokuun puolesta välistä jatkuen syyskuun alkuun. Kuuman kauden aikana keskimääräinen lämpötila päivisin on keskimäärin yli 37 °C:tta. Viileämpi kausi alkaa marraskuun loppupuolella ja jatkuu helmikuun loppupuolelle. Sen aikana lämpötila pysyttelee alle 20 °C:n.

Pilvisintä on marraskuun alusta toukokuun alkuun jolloin noin kolmasosa päivistä on pilvisiä tai enimmäkseen pilvisiä. Sateisinta on noin kolmen kuukauden ajan, joulukuusta maaliskuuhun. Sademäärät ovat melko vähäisiä.

Kuivan ilmaston vuoksi maatalous on keskittynyt Helmand- ja Arghandab-jokien lähistöille.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Lashkarin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 14,8 | 17,7 | 24,3 | 28,8 | 35,4 | 40,6 | 41,7 | 39,9 | 35,5 | 29,7 | 22 | 16,5 | **ka.** | **28,9** |
| Vrk:n ka. alin lämpötila (°C) | 0,5 | 3,3 | 8,6 | 12,3 | 17,6 | 21,2 | 23,9 | 20,8 | 14,8 | 9,1 | 3,5 | 0,2 | **ka.** | **11,3** |
| Vrk:n keskilämpötila (°C) | 7,6 | 10,5 | 16,4 | 20,5 | 26,5 | 30,9 | 32,8 | 30,3 | 25,1 | 19,4 | 12,7 | 8,3 | **ka.** | **20,1** |
|  |
| Sademäärä (mm) | 25 | 18 | 22 | 12 | 3 | 0 | 0 | 0 | 0 | 0 | 4 | 13 | **Σ** | **97** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

14,8|  |
| --- |
| 0,5 |

 | 

17,7|  |
| --- |
| 3,3 |

 | 

24,3|  |
| --- |
| 8,6 |

 | 

28,8|  |
| --- |
| 12,3 |

 | 

35,4|  |
| --- |
| 17,6 |

 | 

40,6|  |
| --- |
| 21,2 |

 | 

41,7|  |
| --- |
| 23,9 |

 | 

39,9|  |
| --- |
| 20,8 |

 | 

35,5|  |
| --- |
| 14,8 |

 | 

29,7|  |
| --- |
| 9,1 |

 | 

22|  |
| --- |
| 3,5 |

 | 

16,5|  |
| --- |
| 0,2 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 25  | 18  | 22  | 12  | 3  | 0  | 0  | 0  | 0  | 0  | 4  | 13  |

**Lähde:**  |

Historia
--------

Bostin raunioita.
Lähellä nykyistä kaupunkia sijaitsee historiallisen Bostin kaupungin rauniot. Arkeologisia löytöjä paikalta on akhaimenidien, parthialaisten, kušanojen, sasanidien, khioniittien ja hefthaliittien kausilta. Paikka mainitaan myös kreikkalaisissa ja roomalaisissa lähteissä eri nimillä, kuten esimerkiksi Bestia Deselutia ja Bispolis. Paikka kukoisti karavaanireitillä Iranista Helmandjoen vartta pitkin. Paikalta tehdyt buddhalaiset löydökset viittaavat paikan olleen aikanaan buddhalaisuuden yksi läntisimmistä levinneisyysalueista. Merkkejä on myös nestoriolaisesta yhteisöstä.

Muslimien levittäydyttä alueelle paikalle rakennettiin voimakas linnoitus. Paikka rakennettiin joidenkin lähteiden mukaan Mahmud Ghaznilaisen valtakaudella. Sen historiaa leimasivat jatkuvat sodat eri armeijoiden kulkiessa paikkakunnan läpi. Mahmudin ghaznavideja seurasivat ghuridit. Ghuridihallitsija Ala al-Din Husain valtasi sen vuoden 1149 paikkeilla. Vuonna 1221 aluetta hävittivät mongolit ja vuonna 1405 Timur Lenk. Paikkakunta taantui, eikä kasvanut enää entisiin mittoihinsa. Mogulit miehittivät paikallista linnoitusta sotiessaan persialaisia vastaan, mutta lopullinen hävitys seurasi Nadir Šahin purkaessa linnoitukset vuonna 1738.

Nykymuotoinen kaupunki on perustettu historiallisen kaupungin raunioiden lähelle vuonna 1946. Tarkoituksena oli perustaa keskus Helmandin laakson alueen kehitystyölle. Kaupunkisuunnitelman laativat amerikkalaiset arkkitehdit ja lopputulos oli tätä kautta Afganistanille varsin epätyypilliseen tapaan rakennettu kaupunki.

Afganistanin sodan aikana kaupungissa ja sen lähistöllä on käyty yhteenottoja Naton, Afganistanin hallituksen ja talibanin välillä. Vastuu turvallisuudesta kaupungissa luovutettiin brittijoukoilta afganistanilaisille joukoille vuonna 2011 ja brittitukikohdat sen lähellä luovutettiin vuonna 2014. Nato-joukot ja talibanit kävivät kaupungissa raskaita taisteluita vuonna 2014 ja vuoden 2016 lopulla. Lokakuussa 2020 taliban teki jälleen suuremman yrityksen vallata kaupunki. Taliban hallitsee suurinta osaa kaupunkia ympäröivästä Helmandin maakunnasta. Ankarat taistelut jatkuivat vuoden 2021 puolella. Talibanin uutisoitiin vallanneen kaupungin elokuussa 2021.

Liikenne
--------

Äänestämässä käynyt nainen vuonna 2010.
Laškargahista tärkeimpiä teitä pääsee idässä sijaitsevaan Kandahariin, lännessä sijaitsevaan Zaranjiin ja Heratiin joka sijaitsee Laškargahista luoteeseen. Kaupungin välittömässä läheisyydessä sijaitsee Bostin lentokenttä jonka kiitotie on yksi Afganistanin pisimpiä (2301 × 30 metriä) asfalttipäälysteisiä kiitoteitä.

Väestö
------

Afganistanin tilastokeskus (CSO) arvioi vuonna 2015, että Laškargahin kunnassa on 400 000 asukasta ja varsinaisessa kaupungissa heistä asuu 43 600, kun taas State of Afghan Cities Programme arvioi satelliiteista laskettujen rakennusten perusteella väkiluvuksi 230 000–276 000. Kaupungin asukkaat ovat suurelta osin siirtoilaisia Afganistanin muista maakunnista. Suurmpia etnisiä ryhmiä ovat paštut ja tadžikit.

Lähteet
-------

1. 1 2 3  Lashkar Gah, Afghanistan *Latitude.to*. Viitattu 10.3.2020. (englanniksi)
2. ↑  Deadly car bomb hits Afghanistan's Lashkar Gah *Al-Jazeera*.  22.6.2017. Viitattu 6.7.2019.
3. 1 2 3 4 5 6 7  Klaus Fischer ja Xavier de Planho: BOST *Encyclopædia Iranica*. Viitattu 27.11.2020. (englanniksi)
4. 1 2  Average Weather in Lashkar Gāh Afghanistan *Weather Spark*. Viitattu 10.3.2020. (englanniksi)
5. ↑  Lashkar Gah Climate *Climate-data.org*. Viitattu 10.3.2020. (englanniksi)
6. 1 2  Ludwig W. Adamec: *Historical Dictionary of Afghanistan*, s. 232-233. Kolmas painos. The Scarecrow Press, 2003. ISBN 0 8108 4852 X. (englanniksi)
7. ↑  British troops hand over control of Lashkar Gah *BBC News*. BBC. Viitattu 27.11.2020. (englanniksi)
8. ↑  British forces achieve base closure milestone in Afghanistan *gov.uk*. Viitattu 27.11.2020. (englanniksi)
9. ↑  Taliban fighters push into Helmand capital Lashkar Gah *BBC News*.  10.10.2016. Viitattu 6.7.2019.
10. ↑  Shereena Qazi: As violence flares in south Afghanistan, key questions answered *Al Jazeera*. Viitattu 27.11.2020. (englanniksi)
11. ↑  Taistelut jatkuvat keskeisistä kaupungeista Afganistanissa – Taliban-liike kiistää syyllistyneensä sotarikoksiin *Yle uutiset*. Yleisradio. Viitattu 3.8.2021.
12. ↑  Taliban capture Kandahar, Afghanistan's second largest city *bbc.com*. Viitattu 13.8.2021.
13. ↑  OABT – Lashkar Gah – Bost *AC-U-KWIK*. Viitattu 10.3.2020. (englanniksi)
14. ↑  Bost (Lashkar Gah) Airport *SkyVector*. Viitattu 10.3.2020. (englanniksi)
15. ↑  *State of Afghan Cities report 2015 – Volume One*, s. 9 Table 1.3. s. 10-11. UN-Habitat Afganistan, 2015. Teoksen verkkoversio (pdf) (viitattu 6.7.2019).

Aiheesta muualla
----------------

* Kuvia tai muita tiedostoja aiheesta **Laškargah** Wikimedia Commonsissa

* Afghanistan: Life in Lashkar Gah *International Committee of the Red Cross*.  4.10.2013. Viitattu 10.3.2020. (englanniksi)